text: Tredje storkeunge er kommet til 
  07 juni 2016 kl. 05.27
  Natten til tirsdag klækkede det tredje af i alt fire æg i storkereden i Smedager. 
  Nu begynder der for alvor at komme liv i storkereden i Smedager. Hen over weekenden kæmpede to storkeunger sig ud af skallen, og natten til tirsdag kom den tredje storkeunge så til verden.
  TV-storkeparret Tommy og Annika er altså nu forældre til i alt tre små storkeunger, mens der endnu er et æg i reden, som ikke er klækket.
  Storkene.dk havde ellers bange anelser om, de sidste to æg overhovedet ville blive til noget, men nu er i hvert fald det ene æg altså givet endnu en storkeunge.  
  Du kan følge livet i storkereden live her på TV SYDs hjemmeside.
  